המונח "מורטל קומבט 1" מפנה לכאן. לערך העוסק בערך זה הוא חלק מזיכיון של מספר ערכים דומה ופרט מערך המשחק **הראשון** - שבשמו אינו כלל מספר, ראו מורטל קומבט.**מורטל קומבט 1** (באנגלית: **Mortal Kombat 1**) הוא משחק וידאו מסוגת לחימה שפותח על ידי NetherRealm Studios ויופץ על ידי האחים וורנר משחקים. המשחק מתוכנן לצאת ב-19 בספטמבר 2023 למערכת ההפעלה Windows ולקונסולות המשחקים פלייסטיישן 5, Xbox Series X/S ונינטנדו סוויץ'. זהו המשחק ה-12 בסדרת המשחקים מורטל קומבט המהווה אתחול לסדרה.

פיתוח
-----

לאחר סיום פיתוח ועדכון מורטל קומבט 11 ביולי 2021, NetherRealm Studios הכריזו שהם עוברים לעבוד על המשחק הבא בסדרה. המשחק הוכרז ב-18 במאי 2023 בקדימון אנימציה עם תאריך יציאה עתידי של 19 בספטמבר 2023. זהו אתחול של סדרת המשחקים, לאחר שבסוף עלילת המשחק הקודם ליו קאנג הביס את שאנג טסונג, הפך לאל ויצר "עולם חדש". NetherRealm הכריזו גם שמזמיני המשחק מראש יקבלו גישה לגרסת הבטא כבר באוגוסט 2023.

עלילה
-----

המשחק מתחיל בעידן השלישי כהמשך ישיר ל-"MK11 aftermath" - הקרב בין ליו קאנג לשאנג טסונג הסתיים בשתי אפשרויות: במציאות שלנו ליו קאנג יצר כאל חדש עידן בו הטובים שולטים. במציאות אלטרנטיבית שאנג טסונג מנצח ואוסף חבורת לוחמים מושחתים לעזרתו. במציאות שלנו ליו קאנג מאמן חבורה של לוחמים (חלקם מוכרים בגרסאות שונות שלהם ממשחקים קודמים, כגון ריידן אנושי וקנשי עם חוש ראייה) כדי להילחם בטורניר המפורסם. שאנג טסונג מהמציאות שלנו מתחיל כבן-תמותה ומקבל כוחות בהמשך. סקורפיון וסאב-זירו משתפים פעולה באותו שבט נינג'ות, ה"לין קווי". האנזו הסאשי אינו קיים ואת תפקיד סקורפיון מגלם קוואי ליאנג, סאב זירו הצעיר מהעידנים הקודמים.

כמו המשחק השביעי, גם משחק זה מסתיים בקרב ענקים על פירמידת הארמגדון - אבל הפעם בין לוחמים טובים שליו קאנג מגייס מקווי זמן "שלו" ללוחמים רעים ששאנג טסונג וקוואן צ'י מגייסים מקווי זמן "שלהם".

### קווי זמן

הסיפור מתמקד בשני קווי זמן (מעין יקומים מקבילים) שנוצרו עקב הקרב בין ליו קאנג לשאנג טסונג אולם קיימים קווי זמן נוספים.

קווי הזמן העיקריים:

1. ליו קאנג מנצח - הטובים שולטים בעדניה, סינדל לא רצחה את בעלה ג'רוד אלא הוא מת בנסיבות מסתוריות. שאנג טסונג אנושי, קוואן צ'י מנודה. גראס טוב וממונה לתפקיד שומר הזמן.
2. שאנג טסונג מנצח - הוא שומר על תפקיד שומר הזמן. ריידן הופך לאל אפל, סינדל מושחתת כמו בעידנים המקוריים. סקורפיון, סאב זירו, רפטייל, ריין, גראס ורייקו רעים. שאו קאהן מרושע וחזק מהרגיל.

לפחות 3 קווי זמן "טובים": בהם ריידן, קונג לאו או קיטנה הם שומרי זמן. שאו קאהן מופיע באחד מהם כטוב.

קווי זמן "אפלים": עם גרסאות שילוב של לוחמים שונים, וגרסאות נשיות לנינג'ות. לפחות באחד מהם קוואן (מכונה "קוונטום") צ'י הוא שומר הזמן ומופיע כמכשף חזק יותר ובאחר בראקה הוא שומר הזמן.

דמויות
------

המשחק עתיד לכלול דמויות רבות מהסדרה, כגון ליו קאנג, סקורפיון, סאב-זירו, ריידן, ג'וני קייג', קונג לאו, קיטאנה, מילינה, סמוק, ריין ושאנג טסונג. דמויות נוספות ייחשפו במהלך קמפיין הפרסום של המשחק.

קישורים חיצוניים
----------------

* אתר האינטרנט הרשמי של מורטל קומבט 1 (באנגלית)
* מורטל קומבט 1, באתר PCGamingWiki (באנגלית)

הערות שוליים
------------

1. ↑  published, Hirun Cryer (2023-05-18). "Mortal Kombat 1 acts as a sequel to Mortal Kombat 11 (2019), as well as a reboot of the entire series in September". *gamesradar* (באנגלית). נבדק ב-2023-05-18.
2. ↑  אייל כהן, רשמי: המשחק Mortal Kombat 12 יושק עוד השנה, באתר TGspot, ‏2023-02-24
3. ↑  "Mortal Kombat 1 announced for September release with first trailer". *VGC* (באנגלית בריטית). 2023-05-18. נבדק ב-2023-05-18.
4. ↑  1, Mortal Kombat 1 (באנגלית אמריקאית)